da en da nl ca da da de es da en da da da da da da da da da da sv da da da da en de da da en en da en als fi de da cs da da da da de da da da da da da da da da da da da da nl da en da da es nl da
Rapport: Danmark er det fjerdemest sårbare land i verden over for cyberangreb | Deloitte
12.1.2017 06:03:00 CET | Deloitte
Danske virksomheder er langt fra rustet til at modstå truslen fra cyberspace
Virksomheder, der får stjålet fortrolige data. Almindelige borgere, der bliver franarret personfølsomme oplysninger. TV-signaler, der forsvinder lige inden Dronningens nytårstale. Danmark er i stigende grad udsat for angreb fra kriminelle, der forsøger at snyde sig til penge, afstraffe virksomheder eller ødelægge kritisk infrastruktur. Frygten for flere hændelser er reel, mener ekspert i cybersikkerhed. Ifølge en ny rapport er Danmark nemlig det fjerdemest sårbare land i verden, når det gælder angreb udefra, og mange virksomheder er slet ikke rustet til at modstå truslen.
- Der er absolut en stigende trussel mod Danmark inden for både cyberspionage, cyberkriminalitet samt den mere destruktive adfærd, hvor man forsøger at ødelægge kritisk infrastruktur. Reelt vil organiserede hackere i dag kunne overtage stort set hvilken som helst virksomhed eller infrastruktur, hvis de arbejder målrettet på det, siger leder af Deloittes afdeling for cybersikkerhed, Kim Schlyter.
Ifølge en global rapport er Danmark da også den fjerdemest udsatte økonomi i verden, når det kommer til cyberangreb. En naturlig konsekvens af den omfattende digitalisering, mener Kim Schlyter:
- Det er klart, at jo mere et land tager internettet til sig, des mere sårbar bliver man over for angreb fra it-kriminelle. Det gælder ikke blot almindelige borgere, der både shopper, kommunikerer og går i banken online. Det gælder også hele vores infrastruktur og alle de virksomhedssystemer, der er koblet op på internettet. Angrebsfladen er uhyggeligt bred, og der er stort set frit spil.
Ifølge Kim Schlyter er TV-nedbruddet nytårsaften blot et enkelt eksempel på, hvor sårbare vores systemer er:
- Selvfølgelig kan man overleve uden TV, men der er selvsagt mange andre dele af vores infrastruktur, som er langt mere sårbare, og som er helt afgørende for, at vores samfund overhovedet fungerer. Tænk bare på vores elnet og transportnetværk. Baseret på de mange test, vi laver hver eneste dag, er det vores klare vurdering, at der er et akut behov for at stramme op på sikkerheden.
Udover at øge sikkerheden lokalt i de enkelte dele af infrastrukturen bør danske virksomheder og myndigheder også arbejde sammen om at bekæmpe cyberkriminalitet, mener Kim Schlyter:
- Da meget af vores infrastruktur drives af private selskaber, kan myndighederne ikke alene sørge for, at vi er effektivt beskyttet. Man er derfor nødt til at samle både private virksomheder, de selvstændige offentlige virksomheder, politiet, efterretningstjenesten og det politiske niveau for at træffe fælles foranstaltninger. Det er den eneste vej frem i forhold til at komme cybertruslerne til livs.
Ifølge rapporten fra Deloitte er det kun Schweiz, Holland og Sydkorea, der er mere sårbare over for cyberangreb end Danmark.
Deloittes ”Global Defense Outlook” er en global oversigt over trusler og forsvarsstrategier, herunder også truslen fra hackere og cyberkriminelle.
Tlf. +45 30 93 44 92
Kim Schlyter er partner i Deloitte og ekspert i data- og cybersikkerhed.
Mød hele Deloittes panel af eksperter på twitter.com/pressepanelet samt på pressepanelet.dk
Følg pressemeddelelser fra Deloitte
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Deloitte
Deloitte har sat talenternes trivsel før alt andet og leverer historisk stærkt årsregnskab21.9.2022 08:35:51 CEST | Pressemeddelelse
I sin dugfriske årsrapport sætter Deloitte punktum for finansåret 2021-22 med særdeles stærke væksttal. Trods en omsiggribende usikkerhed i markedet lykkedes det konsulent- og revisionshuset at lande en samlet vækst på 19 procent. Samtidig er der søsat markante initiativer som ligestilling af barselsvilkår, større fokus på trivsel og 100.000 færre kundetimer i revisionsforretningen for at forbedre balancen.
Dilemma mellem pris og bæredygtighed præger modebranchens nøgletal8.8.2022 07:07:15 CEST | Pressemeddelelse
Social og klimamæssig ansvarsbevidsthed er i fremmarch blandt danske forbrugere, når de køber tøj. Men samtidig lokker især kinesisk produceret fast fashion, hvor man til få penge kan udskifte hele garderoben fra den ene dag til den anden. Det viser Deloittes nye modeanalyse, der kaster lys over branchens nøgletal og væsentligste tendenser.
Danske unge: Klimaet er den største årsag til bekymring, og 4 ud af 10 føler sig udbrændte på jobbet20.6.2022 08:10:00 CEST | Pressemeddelelse
Op mod halvdelen af de unge under 28 år har ifølge Deloittes nye generation Z- og millennial-undersøgelse været hjemme fra arbejde på grund af stress eller angst, men under halvdelen har fortalt deres arbejdsgiver om den reelle årsag. Næsten 40% føler sig udbrændte. Den mentale sundhed bør være i høj fokus hos arbejdsgiverne for at øge trivslen og fastholde de unge årgange.
Henrik Wellejus bliver nordisk leder af Audit & Assurance i Deloitte27.5.2022 07:00:00 CEST | Pressemeddelelse
Navnenyt: Managing Partner i Deloitte Audit & Assurance, Henrik Wellejus, som for fire år siden satte en kæp i sit eget hamsterhjul for at få tid i livet til andet end arbejde, får snart et nyt og større ansvarsområde hos revisions- og konsulentgiganten. Henrik Wellejus bliver nordisk leder af Audit & Assurance i Deloitte per 1. juni 2022.
Kraka og Deloitte: Tiden er inde til grøn omstilling af landbruget25.5.2022 08:00:00 CEST | Pressemeddelelse
Behovet for den grønne omstilling er kun blevet større efter Ruslands invasion af Ukraine, og der er brug for at rykke hurtigt. Især landbrugets udledninger er en udfordring, men vi må løfte opgaven i fællesskab. Sådan lyder nogle af overskrifterne i en ny, omfattende klimarapport, som Kraka og Deloitte udgiver i dag.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022